LV
L 214/64
Eiropas Savienības Oficiālais Vēstnesis
31.8.2023.
1.3.
Plastmasas komponentu marķēšana No 2025. gada 20. jūnijā plastmasas komponentus, kas ir smagāki par 50 g, marķē, norādot polimēra veidu ar atbilstošiem standarta simboliem vai saīsinātiem terminiem, kas novietoti starp rakstzīmēm “>” un “<”, kā norādīts pieejamos standartos.
Marķējumam jābūt salasāmam.
Plastmasas komponenti ir atbrīvoti no marķēšanas prasībām, ja izpildās šādi nosacījumi: i)
ja marķēšana nav iespējama formas vai izmēra dēļ;
ii) marķēšana ietekmētu plastmasas komponenta veiktspēju vai funkcionalitāti; iii) ja marķēšana nav tehniski iespējama formēšanas metodes dēļ.
Marķēšana nav nepieciešama šādiem plastmasas komponentiem: i)
iepakojums, lentes, etiķetes un elastīgās plēves;
ii) vadojums, vadi un savienotāji, gumijas daļas un jebkādi citi komponenti, kam nav pietiekami liels virsmas laukums, lai marķējums būtu salasāmā izmērā; iii) PCB bloki, PMMA plates, optiskie komponenti, elektrostatiskās izlādes komponenti, elektromagnētisko traucējumu novēršanas komponenti, skaļruņi; iv) caurspīdīgas daļas, ja marķējums traucētu šīm daļām funkcionēt.
1.4.
Reciklējamības prasības No 2025. gada 20. jūnijā: 1) ražotāji, importētāji vai to pilnvarotie pārstāvji, neskarot Eiropas Parlamenta un Padomes Direktīvas 2012/19/ES (2) 15. panta 1. punktu, brīvpiekļuves tīmekļvietnē dara pieejamu demontāžas informāciju, kura ir vajadzīga, lai piekļūtu jebkuram no ražojuma komponentiem, kas ir minēti Direktīvas 2012/19/ES VII pielikuma 1. punktā; 2) 1. punktā minētajā demontāžas informācijā norāda demontāžas soļus, instrumentus vai tehnoloģijas, kas vajadzīgi, lai piekļūtu konkrētajiem komponentiem.
3) 1. punktā minētā informācija ir pieejama vismaz 15 gadus pēc konkrētā ražojuma modeļa pēdējās vienības laišanas tirgū.
2.
INFORMĀCIJAS PRASĪBAS No 2025. gada 20. jūnijā: 1) ražotāji, importētāji vai pilnvarotie pārstāvji tehniskajā dokumentācijā sniedz un savās brīvpiekļuves tīmekļvietnēs publisko šādu informāciju: a) saderība ar izņemamām atmiņas kartēm, ja tādas tiek izmantotas; b) šādu kritisko izejvielu un videi nozīmīgu materiālu indikatīvais masas diapazons: i)
kobalts akumulatoros (masas diapazons: mazāk par 2 g, no 2 g līdz 5 g, virs 5 g);
ii) tantāls kondensatoros (masas diapazons: mazāk par 0,05 g, no 0,05 g līdz 0,2 g, virs 0,2 g); iii) neodīms skaļruņos, vibrācijas motoros un citos magnētos (masas diapazons: mazāk par 0,05 g, no 0,05 g līdz 0,2 g, virs 0,2 g); iv) zelts visos komponentos (masas diapazons: mazāk par 0,02 g, no 0,02 g līdz 0,1 g, virs 0,1 g); c) reciklējamības rādītāja Rcyc indikatīvā vērtība; (2) Eiropas Parlamenta un Padomes Direktīva 2012/19/ES (2012. gada 4. jūlijs) par elektrisko un elektronisko iekārtu atkritumiem (EEIA) (OV L 197, 24.7.2012., 38. lpp.).